b'\n_START_ARTICLE_\nBaseballin Euroopan-mestaruuskilpailut 1962\n_START_PARAGRAPH_\nBaseballin Euroopan mestaruuskilpailut 1962 pelattiin Alankomaissa 21. - 29. hein\xc3\xa4kuuta. Turnaukseen osallistui seitsem\xc3\xa4n joukkuetta, jotka jaettiin kahteen alkulohkoon. Ruotsi oli mukana ensimm\xc3\xa4ist\xc3\xa4 kertaa. Ensimm\xc3\xa4isen kerran kilpailujen historiassa n\xc3\xa4htiin my\xc3\xb6s luovutusvoitto. Ranskan otellessa Saksaa vastaan yksi joukkueen pelaajista j\xc3\xa4tti kent\xc3\xa4n riidelty\xc3\xa4\xc3\xa4n joukkueen kapteenin kanssa ja koska joukkueelle ei j\xc3\xa4\xc3\xa4nyt yhdeks\xc3\xa4\xc3\xa4 pelaajaa, heid\xc3\xa4n oli pakko luovuttaa ottelu. Keskeytyshetkell\xc3\xa4 Saksa johti ottelua 30-0, mutta virallisiin tuloksiin luovutusvoitto kirjattiin juoksuin 9-0.'